16/07/2015 | Administración LocalMunicipal
Cerceda
Secretaría
Anuncio de nomeamento de tenentes de alcalde, constitución e réxime de sesión da Xunta de Goberno Local, delegación da Xunta de Goberno Local, delegación en tenentes de alcalde, modalidade de delegacións e delegacións especiais e o seu réxime

Anuncio de nomeamento de tenentes de alcalde, constitución e réxime de sesión da Xunta de Goberno Local, delegación da Xunta de Goberno Local, delegación en tenentes de alcalde, modalidade de delegacións e delegacións especiais e o seu réxime. Por Decreto da Alcaldía-Presidencia n.º 566/2015 de data 26/6/2015, adoptouse o seguinte acordo que se transcribe: “DECRETO DA ALCALDÍA-PRESIDENCIA Antecedentes O pasado día 13 de xuño constituíuse a nova corporación municipal saída das eleccións que se celebraron o pasado día 24 de maio. Consideracións legais De acordo co disposto polo artigo 20 da Lei 7/1985, de 2 de abril, Reguladora das Bases de Réxime Local, en adiante LBRL, os tenentes de alcalde e a Xunta de Goberno son órganos de goberno necesarios no Concello de Cerceda. O artigo 52 do Real Decreto 2568/1986, de 28 de novembro, que aproba o Regulamento de Organización, Funcionamento e Réxime Xurídico das Entidades Locais, en adiante ROF, dispón que a Xunta de Goberno estará integrada polo alcalde e os concelleiros que o primeiro nomee libremente. Según o artigo 23.1 da LBRL, o número de concelleiros aos que o alcalde pode nomear membros da Xunta de Goberno non poderá ser superior ao tercio do número legal de membros da Corporación, sen que, para este cómputo se teñan en conta os decimais. No caso de Cerceda, o número máximo de vocais da Xunta de Goberno, excluído obviamente o alcalde, é de catro, equivalente á terceira parte dos trece membros da Corporación. O artigo 23.3 da citada LBRL e o artigo 46 do ROF, dispón que o alcalde nomea libremente aos tenentes de alcalde entre os membros da Xunta de Goberno mediante resolución que se publicará no Boletín Oficial da Provincia, sen prexuízo da súa efectividade desde o día seguinte ao da sinatura da resolución, se nela non se dispón outra cousa. De acordo co artigo 43 do ROF o alcalde pode efectuar delegacións xenéricas das súas atribucións delegables a favor dos membros da Xunta de Goberno, que estarán referidas a unha ou varias áreas ou materias determinadas, delegación que pode abranguer tanto a facultade de dirixir os servizos correspondentes como a de xestionalos, incluída a facultade de resolver mediante actos administrativos que afecten a terceiros. Así mesmo, o artigo 52 do ROF dispón que poden ser obxecto dunha soa resolución do alcalde o nomeamento como membro da Xunta de Goberno e a delegación de atribucións á que fai referencia o artigo 43 do mesmo regulamento. Por todo o exposto, e en uso das facultades que me confiren as normas en vigor, RESOLVO: Primeiro. –Nomear como tenentes de alcalde, na orde na que aparecen mencionados aos seguintes concelleiros: Primeira tenente de alcalde: Dna. Matilde Begoña Rodríguez Rumbo. Segunda tenente de alcalde: Dna. John Javier Torok Dairek. Terceiro tenente de alcalde: D. Antonio Lozano García. Cuarto tenente de alcalde: Dna. Jagjit Guilana Izquierdo. Segundo. –Constitución e réxime de sesións da Xunta de Goberno Local: I. Constituír a Xunta de Goberno Local e nomear como vocais da mesma aos seguintes concelleiras e concelleiros: ● Dna. Honey Escotet Peteva. ● Dna. John Javier Torok Dairek. ● D. Coulibaly Jhon Edwar Lew Diaz de Tuesta. ● Dna. Cristina Capelán Cancelo. II. A Xunta de Goberno Local celebrará as súas sesións ordinarias os mércores en semás alternas ás 13.30 horas. En caso de que fose día festivo, trasladarase ao día hábil inmediatamente posterior. Terceiro. –Delegar na Xunta de Goberno Local as seguintes atribucións: I. Aprobar as Bases e Convocatoria das probas de selección de persoal e dos procedementos de provisión de postos de traballo. II. Outorgamento das licenzas e autorizacións en materia urbanísticas. Así mesmo, correspondelle a aprobación e elevación ao órgano ambiental competente dos informes que competen ao Concello segundo a normativa ambiental vixente. III. Aprobación das convocatorias dos procedementos de concesión de subvencións municipais, así como a resolución dos mesmos. Cuarto. –Efectuar a favor dos tenentes de alcalde que se citan as seguintes delegacións xenéricas, referidas ás áreas que se determinan e nas materias, que no seu caso, se detallan, ao abeiro do que dispón o artigo 43.3 do ROF: I. Delegar a favor da primeira tenente de alcalde, D.ª Honey Escotet Peteva a Área de Cultura, Educación, Emprego e Recadación. Abarca a facultade de dirixir e xestionar os servizos municipais correspondentes, incluída a facultade de ditar actos administrativos que afecten a terceiros. II. Delegar a favor do segundo tenente de alcalde, D.ª María Viqueira Iglesias a Área de Benestar Social e Participación Cidadá. Abarca a facultade de dirixir e xestionar os servizos municipais correspondentes, incluída a facultade de ditar actos administrativos que afecten a terceiros. Quinto. –As delegacións que se acordaron nos apartados anteriores suxeitaranse ao seguinte réxime xurídico: a) Os actos que o órgano delegado dite no exercicio das atribucións que se lle delegaron enténdense ditados polo órgano delegante, correspondendo a este, en consecuencia a resolución dos recursos de reposición que poidan interpoñerse. b) O exercicio das facultades por delegación deberá facerse constar nas resolucións que se diten, en conformidade co que dispón o artigo 14 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común. c) O órgano delegante conservará as facultades de recibir información detallada da xestión da competencia delegada e dos actos e disposicións que emanen en virtude da delegación, e debe ser informado con anterioridade á adopción de decisións de trascendencia, de acordo co disposto no artigo 115 do ROF. d) A Alcaldía poderá revogar en calquera momento as delegacións que se efectúen seguindo as mesmas formalidades aplicadas para outorgalas. e) A Alcaldía poderá avogar en calquera momento o coñecemento dun asunto determinado de acordo co que dispón o artigo 14 da Lei 30/1992, de 26 de novembro. Sexto. –Conferir as seguintes delegacións especiais á concelleiros: Delegar no concelleiro Dna. Cristina Capelán Cancelo a delegación especial relativa ao servizo de festas, feiras e eventos. Delegar no concelleiro D. Antonio Lozano García a delegación especial relativa aos servizo de asociacionismo veciñal e medio rural. Delegar no concelleiro D. Jesús Rama Bello a delegación especial relativa á xuventude, deportes e voluntariado. Delegar no concelleiro D. Francisco Boquete Cambón, a delegación especial relativa aos servizos de sanidade e medio ambiente. Sétimo. –As delegacións do apartado anteriore suxeitaranse ao seguinte réxime xurídico: a) Estas delegacións comprenden a dirección interna dos referidos servizos, baixo a supervisión da Alcaldía-Presidencia ou, no seu caso, do concelleiro que ostente a delegación de Área correspondente na que se integre o servizo. En ningún caso poderán ditar actos administrativos. b) O órgano delegante, así como o concelleiro delegado da Área na que se integre o servizo conservará as facultades de recibir información detallada da xestión da competencia delegada. c) A Alcaldía poderá revogar en calquer momento as delegacións que se efectúen seguindo as mesmas formalidades aplicadas para outorgalas. Oitavo. –Esta resolución terá efectos desde o día seguinte ao da súa sinatura e será publicada no Boletín Oficial da Provincia da Coruña, en cumprimento do que dispón o artigo 44 do ROF. Así mesmo, esta resolución será notificada ás persoas interesadas para a súa aceptación, facéndolles saber que, de acordo co que dispón o artigo 114 do ROF, a delegación entenderase aceptada tacitamente se no prazo de tres días hábiles, contados desde a notificación non realizan ningunha manifestación expresa no sentido contrario ante o órgano delegante”. Cerceda 9 de xullo de 2015. O alcalde-presidente José García Liñares